ddrg/super_eurlex huggingface dataset:
3.1

Za pospešitev naložb v vseevropska prometna, energetska in digitalna komunikacijska omrežja ter mobilizacijo potrebnih finančnih sredstev tako iz zasebnega kot javnega sektorja Komisija za obdobje 2014–2020 predlaga, da se: — za potrebe naložb v povezovanje evropskih omrežij predvidijo sredstva v višini +/– 1 000 milijard EUR, ki se razporedijo tako: Energetika Elektrika 140 milijard EUR Plin 70 milijard EUR CO2 2,5 milijarde EUR Nafta pro memoria Promet (cestni, železniški, pomorski, celinske plovne in zračne poti) 500 milijard EUR, od tega 250 milijard za osrednje omrežje; potrebe po finančnih sredstvih različnih načinov prevoza bodo porazdeljene glede na odobrene projekte Širokopasovne komunikacije 270 milijard EUR — za naložbene projekte za povezovanje vseevropskih omrežij da na voljo 50 milijard EUR, in sicer 40 milijard iz proračuna EU in 10 milijard, ki so v kohezijskem skladu namenjene za prometno infrastrukturo. Ta sredstva se porazdelijo tako: Energetika 9,1 milijarde EUR Promet 31,7 milijarde EUR Telekomunikacije/digitalna omrežja 9,2 milijarde EUR — vseevropski povezovalni projekti skupnega interesa, ki jih izbere Komisija (na predlog držav članic), sofinancirajo v višini med 20 in 75 % upravičenih stroškov, v izjemnih primerih celo v višini 80 ali 100 % stroškov; — z uvedbo evropskih projektnih obveznic za infrastrukturne projekte povečajo možnosti za pridobitev finančnih sredstev zasebnega sektorja in tako zmanjša tveganje za tretje vlagatelje. Tako se bo proračun EU uporabil za zagotavljanje sredstev Evropski investicijski banki (EIB), s katerimi bo delno krila tveganje, ki ga prevzame s sofinanciranjem upravičenih projektov. Proračun EU bo torej neke vrste jamstvo za to, da bo EIB financirala ustrezne projekte, vendar pa bo EIB morala prevzeti preostalo tveganje. V pilotni fazi (2012–2013) s petimi do desetimi projekti naj bi sredstva v višini največ 230 milijonov EUR, ki jih je EU na tak način prenesla na EIB in ki se v celoti financirajo s prerazporeditvijo neporabljenih sredstev iz obstoječih naložbenih programov, po ocenah Komisije pritegnila druge vlagatelje, ki bi lahko prispevali do 4,6 milijarde EUR; — čim bolj poveča sinergija med programi v energetskem in prometnem sektorju ter sektorju IKT, da se zagotovijo usklajena strategija in izbiranje projektov v Komisiji na podlagi jasnih in usklajenih meril, po drugi strani pa tudi spremljanje in nadzor, kar bi prispevalo k usmerjeni in učinkoviti uporabi finančnih sredstev EU; — uvedejo ukrepi za poenostavitev obstoječih pravil, zlasti uskladitev kazalnikov s cilji strategije Evropa 2020, skrajšanje rokov za izdajo dovoljenj, centralizirano upravljanje vseh treba sektorjev, morebitna ustanovitev izvršne agencije, skupna merila za dodeljevanje, skupni letni programi dela, ustanovitev odbora za usklajevanje instrumenta in pooblastilo Komisiji za sprejemanje delegiranih aktov.
3.6

EU v svojih zunanjih odnosih pripisuje velik pomen konkretnim vprašanjem, ki so pomembna za varstvo in uveljavljanje otrokovih pravic; med njimi so čezmejno skrbništvo, pogrešani otroci in otroci priseljenci, otroci brez spremstva, pridržani otroci, ki so nezakoniti priseljenci, izkoriščani otroci ter otroci, ki so žrtve spolnih zlorab ali spolnega turizma (20). Vendar pa ne obravnava vse resnejšega problema otrok, ki jih starši izseljenci pustijo v domovini. Pri tovrstnih otrocih je velik problem pomanjkanje nadzora, medtem ko starši delajo v državi članici EU, tako npr. takrat, ko starši otrok ne morejo vzeti s seboj zaradi neustreznih razmer; v takih primerih – tudi če starši delajo v drugi državi in tam plačujejo davke in prispevke – njihovi otroci nimajo pravic in so izpostavljeni velikim tveganjem.
1.3

EESO kljub temu obžaluje, da Komisija na osnovi svojega sporočila Prispevek regionalne politike k pametni rasti v okviru strategije Evropa 2020 (COM(2010) 553 konč.) ni naredila še enega koraka naprej in predlagala mehanizma za 100-odstotno financiranje EU za projekte in inovacije s področja raziskav in razvoja. To bi koristilo predvsem MSP, pomagalo pa bi tudi uresničiti nekatere od ciljev iz strategije Evropa 2020.
SL Uradni list Evropske unije C 24/79

Mnenje Evropskega ekonomsko-socialnega odbora o spremenjenem predlogu direktive Evropskega parlamenta in Sveta o skupnih postopkih za priznanje ali odvzem statusa mednarodne zaščite (prenovitev)

(COM(2011) 319 konč. – 2009/0165 (COD))

2012/C 24/15

Svet je 19. julija 2011 sklenil, da v skladu s členom 304 Pogodbe o delovanju Evropske unije Evropski ekonomsko-socialni odbor zaprosi za mnenje o naslednjem dokumentu:

Spremenjeni predlog direktive Evropskega parlamenta in Sveta o skupnih postopkih za priznanje ali odvzem statusa mednarodne zaščite (prenovitev)

COM(2011) 319 konč. – 2009/0165 (COD).

Odbor je to vprašanje že obravnaval v mnenju o predlogu direktive Evropskega parlamenta in Sveta o minimalnih standardih glede postopkov za priznanje ali odvzem mednarodne zaščite v državah članicah, sprejetem 28. aprila 2010 (1), zato je na 475. plenarnem zasedanju 26. in 27. oktobra 2011 (seja z dne 26. oktobra) s 149 glasovi za in 5 vzdržanimi glasovi sklenil, da o tem ne bo pripravil novega mnenja, saj zagovarja enako stališče kot v navedenem mnenju.

V Bruslju, 26. oktobra 2011 Predsednik Evropskega ekonomsko-socialnega odbora Staffan NILSSON

(1) Mnenje EESO: Minimalni standardi glede postopkov za priznanje ali odvzem mednarodne zaščite (prenovitev), UL C 18, 19.1.2011, str. 85.
4.5.1

Cilj 4, tj. zagotovitev trajnostne rabe ribolovnih virov , je neposredno povezan z ribiško politiko EU. Nasprotja interesov med komercialnim ribištvom in varovanjem biotske raznovrstnosti so še vedno precej pogosta. Zato ne preseneča, da so cilji, oblikovani za potrebe ribištva (npr. ukrep št. 13: izboljšanje upravljanja z ribolovnimi viri), pretirano posplošeni in bi jih le težko uvrstili med naravovarstvene. EESO pozdravlja cilj, da se ribiške staleže do leta 2015 (in ne šele do leta 2020) ohrani na ravni (oziroma obnovi do ravni), ki zagotavlja največji trajnostni donos, čeprav bi ga prej lahko uvrstili med cilje ribiške industrije kot med cilje naravovarstvene politike. Vendar pa so razprave v Svetu pokazale, da celo tovrstne nezavezujoče formulacije naletijo na občutno nasprotovanje. Za EESO je to znak, da po pomenu politika biotske raznovrstnosti daleč zaostaja za načini proizvodnje, ki že dolgo veljajo za netrajnostne. Odbor bo prizadevno spremljal nadaljnja pogajanja o reformi ribiške politike.
SL Uradni list Evropske unije C 318/163

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o izvozu in uvozu nevarnih kemikalij (prenovitev)

(COM(2011) 245 konč. – 2011/0105 (COD))

2011/C 318/27

Evropski parlament in Svet sta 10. maja 2011 oziroma 27. maja 2011 sklenila, da v skladu s členoma 192(1) in 304 Pogodbe o delovanju Evropske unije Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o izvozu in uvozu nevarnih kemikalij (prenovitev)

COM(2011) 245 konč. – 2011/0105 COD.

Odbor se strinja z vsebino predloga, poleg tega je svoje stališče o tem vprašanju že izrazil v mnenjih CESE 493/2008, sprejetem 12. marca 2008 (1), in CESE 799/2007, sprejetem 30. maja 2007 (2), zato je na 473. plenarnem zasedanju 13. in 14. julija 2011 (seja z dne 13. julija) s 137 glasovi za, brez glasov proti in 10 vzdržanimi glasovi sklenil o tem predlogu podati pozitivno mnenje in zavzeti enako stališče kot v zgoraj navedenih dokumentih.

V Bruslju, 13. julija 2011 Predsednik Evropskega ekonomsko-socialnega odbora Staffan NILSSON

(1) Mnenje EESO o predlogu uredbe o razvrščanju, označevanju in pakiranju snovi ter zmesi, UL C 204, str. 47 z dne 9. avgusta 2008.

(2) Mnenje EESO o predlogu uredbe o izvozu in uvozu nevarnih kemikalij, UL C 175, str. 40 z dne 27. julija 2007.
SL Uradni list Evropske unije C 107/76

Mnenje Evropskega ekonomsko-socialnega odbora o predlogu direktive Evropskega parlamenta in Sveta o delovnem prostoru, dostopu do vozniškega prostora ter vratih in oknih kmetijskih ali gozdarskih traktorjih na kolesih (kodificirana raličica)

COM(2010) 746 konč. – 2010/0358 (COD)

2011/C 107/19

Svet in Evropski parlament sta 17. januarja 2011 oziroma 16. decembra 2010 sklenila, da v skladu s členom 114 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog direktive Evropskega parlamenta in Sveta o delovnem prostoru, dostopu do vozniškega prostora ter vratih in oknih kmetijskih ali gozdarskih traktorjev na kolesih

COM(2010) 746 konč. – 2010/0358 (COD).

Odbor se v celoti strinja z vsebino predloga in nima nobenih pripomb, zato je na 469. plenarnem zasedanju 16. in 17. februarja 2011 (seja z dne 16. februarja) s 108 glasovi za, brez glasov proti in 6 vzdržanimi glasovi sklenil o tem predlogu podati pozitivno mnenje.
SL Uradni list Evropske unije C 51/35

Mnenje Evropskega ekonomsko-socialnega odbora o spremenjenem predlogu direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti

(kodificirana različica)

(COM(2010) 388 konč. – 2008/0173(COD))

2011/C 51/06

Evropski parlament je 9. septembra 2010 sklenil, da v skladu s prvim in drugim odstavkom člena 50 in člena 304 Pogodbe o delovanju Evropske unije (PDEU) Evropski ekonomsko-socialni odbor zaprosi za mnenje o naslednjem dokumentu:

Spremenjen predlog Direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti

COM(2010) 388 konč. – 2008/0173(COD)

Odbor se v celoti strinja z vsebino predloga in nima nobenih pripomb, zato je na 466. plenarnem zasedanju 21. oktobra 2010 s 123 glasovi za in 2 vzdržanima glasovoma o tem predlogu sprejel pozitivno mnenje.
SL Uradni list Evropske unije C 44/170

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o prostem gibanju delavcev v Uniji

COM(2010) 204 konč. – 2010/0110 (COD)

2011/C 44/30

Svet (31. maja 2010) in Evropski parlament (8. junija 2010) sta sklenila, da v skladu s členoma 46 in 304 Pogodbe o delovanju Evropske unije (PDEU) Evropski ekonomsko-socialni odbor zaprosita za mnenje o naslednjem dokumentu:

Predlog uredbe Evropskega parlamenta in Sveta o prostem gibanju delavcev v Uniji

COM(2010) 204 konč. - 2010/0110 (COD).

Odbor se strinja z vsebino predloga in nima nobenih pripomb, zato je na 464. plenarnem zasedanju 14. in 15. julija 2010 (seja z dne 14. julija) s 163 glasovi za, 1 glasom proti in 4 vzdržanimi glasovi o tem predlogu sprejel pozitivno mnenje.
4.7

Lizbonska strategija, trenutna kriza in proticiklična politika. Uspeh mednarodnega sodelovanja je torej izjemno odvisen od privlačnosti evropskega raziskovalnega prostora in zmogljivosti evropskih univerz in raziskovalnih ustanov. Ukrepi, ki so za to potrebni, so ključni elementi lizbonske strategije. Zato je toliko pomembneje, da se spričo trenutne finančne in gospodarske krize izvaja proticiklična politika ter z vsemi finančnimi in strukturnimi ukrepi krepijo evropski raziskovalni prostor in njegovi temelji, vključno z njegovo mednarodno razsežnostjo, ter izboljša njegova privlačnost. Poleg tega Odbor poziva Komisijo in države članice, naj sprejmejo proticiklično kadrovsko politiko za preprečevanje brezposelnosti mladih univerzitetnih diplomantov, ki bi lahko nastala zaradi zmanjšanja dejavnosti na področju R&R v zasebnem sektorju (15).
6.1

V okviru pogajanj na drugi stopnji bi bilo treba posebno pozornost nameniti vprašanjem s področja dela. Zlasti je treba nadaljevati obetaven forum EU in ZDA o liberalizaciji in delu: preteklost, sedanjost in prihodnost (EU – US Aviation Forum on Liberalisation and Labor: past, present and future), ki je bil v Washingtonu DC decembra 2008, rezultate tega foruma pa je treba čim bolj upoštevati na področjih, kot so kolektivne pogodbe, pravice posameznika v zvezi s pogodbami, delovni čas, poklicno usposabljanje, socialna pomoč in sindikalno zastopstvo.
2.3

Komercialni lov na tjulnje obstaja v Kanadi, na Grenlandiji, v Namibiji, na Norveškem in v Rusiji. Vse te države so sprejele različne zakonodaje za ureditev prakse lova na tjulnje. Na pomanjkanje zanesljivih podatkov o populaciji tjulnjev in številu živali, ki jih pobijejo vsako leto, je opozorila Evropska agencija za varnost hrane (EFSA). Po podatkih, ki so jih posredovale oblasti posameznih držav, največ tjulnjev ulovijo v Kanadi, kjer jih vsako leto pobijejo približno 300 000. Po podatkih kanadske vlade (3) so v letu 2008 ulovili 275 000 tjulnjev; izdanih je bilo skupno 17 000 lovskih dovoljenj. Z velikim razmakom se za Kanado uvrščata Grenlandija (4) in Namibija (5), kjer vsako leto pobijejo 160 000 oziroma 80 000 teh živali.
2.4

V skladu z določbami Odločbe št. 676/2002/ES je Komisija pooblastila Evropsko konferenco uprav za pošto in telekomunikacije (CEPT) za določitev manj omejujočih tehničnih pogojev. Po izvedbi tega pooblastila so bili določeni pogoji na podlagi načela, da frekvenčni pas 900 MHz lahko soobstaja s tehnologijama GSM in UMTS in da je z njima popolnoma skladen.
SL Uradni list Evropske unije C 182/75

Mnenje Evropskega ekonomsko-socialnega odbora opredlogu direktive Evropskega parlamenta in Sveta o spremembi Direktive 98/8/ES o dajanju biocidnih pripravkov v promet glede podaljšanja nekaterih rokov

COM(2008) 618 konč. – 2008/0188 (COD)

(2009/C 182/16)

Svet je 5. decembra 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta o spremembi Direktive 98/8/ES o dajanju biocidnih pripravkov v promet glede podaljšanja nekaterih rokov

COM(2008) 618 konč. – 2008/0188 (COD).

Odbor se v celoti strinja z vsebino predloga in nima nobenih pripomb, zato je na 450. plenarnem zasedanju 14. in 15. januarja 2009 (seja z dne 14. januarja) s 192 glasovi za, nobenim glasom proti in 6 vzdržanimi glasovi o tem predlogu sprejel pozitivno mnenje.
5.17

Druge pobude so načrtovane za prihodnje mesece. Gre za nove direktive o zahtevah po energetski učinkovitosti ali znakih za okolje za več proizvodov (na primer javna razsvetljava in razsvetljava pisarn, minimalna poraba v stanju pripravljenosti in v izklopljenem stanju) in novo uredbo, načrtovano za leto 2009, o televizijskih sprejemnikih, gospodinjskih hladilnikih in zamrzovalnikih, pralnih in pomivalnih strojih, grelnikih za vodo in bojlerjih, osebnih računalnikih, opremi za reprodukcijo slik, električnih motorjih, toplotnih črpalkah in klimatskih napravah. Komisija prav tako leta 2009 načrtuje sprejetje pobude za spodbujanje hitre zamenjave žarnic v gospodinjstvih. Nove strategije na področju prometa bodo usmerjene v revizijo direktive o označevanju vozil, o učinkovitosti pnevmatik in sistemih za stalno spremljanje tlaka v pnevmatikah in njihove kakovosti.
7.1.7

Prihodek od dražb pravic, ki je trenutno ocenjen na letno 50 milijard € do leta 2020, bi moral biti v veliko večji meri namenjen za podporo ukrepom varstva, prilagajanja in blažitve na področju podnebnih sprememb, pri tem pa bi morali posebno pozornost nameniti ranljivim in manj razvitim državam ter raziskavam in razvoju. Predlog (člen 10(3)), ki predlaga, da se vsaj 20 % prihodka porabi v te namene, ni zadovoljiv in zamuja priložnost za večjo spodbudo usmeritve v gospodarstvo z nizkimi emisijami CO2. EESO priporoča, da bi ta delež povečali na vsaj 50 % prihodka. Treba je nameniti pozornost podpori gozdarstva, ponovnemu pogozdovanju in preprečevanju krčenja gozdov v EU in povsod, kjer je razviden učinkovit ponor ogljika.
7.11

Odbor meni, da je v ta namen z oblikovanjem skupne tehnološke pobude (STP) mogoče doseči višjo raven mobilizacije celotnega znanstvenega področja na podlagi ustreznega sofinanciranja iz evropskega proračuna in podobnega prispevka podjetij, kot je bilo pred kratkim predlagano za pomembne sektorje, kot so vodik in gorivne celice, aeronavtika in zračni promet, inovativna zdravila, informacijski sistemi in nanoelektronika.
5.18

EESO zato meni, da je uporaba strogih standardov na področju varnosti glede varnosti in učinkovitosti na področju ohranjanja in distribucije plinskih goriv ključnega pomena v sedanji fazi, ki zahteva ambiciozen načrt razširjanja naprav za GPL in zemeljski plin po vsem evropskem ozemlju, kar je v skladu z najnujnejšim in najbolj stvarnim ciljem delne dekarbonizacije goriv. To je vmesna stopnja pred končno fazo distribucije vodika. Tehnologije, potrebne za skladiščenje in distribucijo plina in vodika, so zelo podobne, zato bo razvoj prvih lahko le spodbudil razširjanje vodika.
SL Uradni list Evropske unije C 27/41

Mnenje Evropskega ekonomsko-socialnega odbora o predlogu direktive Evropskega parlamenta in Sveta v zvezi z enostavnimi tlačnimi posodami (kodificirana različica)

COM(2008) 202 konč. – 2008/0076 (COD)

(2009/C 27/09)

Svet Evropske unije je 26. maja 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta v zvezi z enostavnimi tlačnimi posodami (kodificirana različica).

Odbor se [v celoti] strinja z vsebino predloga in nima nobenih pripomb, zato je na 446. plenarnem zasedanju 9. in 10. julija 2008 (seja z dne 9. julija) s 142 glasovi za, brez glasov proti in 6 vzdržanimi glasovi o tem predlogu sprejel pozitivno mnenje.
4.14

Drugo finančno tveganje pa se pojavi, ko računov ne poravna večja stranka in tako tudi podjetnik ne more plačati računov ter banka grozi z zasegom. Po statističnih podatkih Komisije plačilno nesposobnost podjetja v četrtini primerov povzroči zamuda pri plačilu. Tudi v takšnem primeru je nov začetek lahko uspešen. Vlade držav članic in Komisija priznavajo, da so zlasti ranljiva majhna in novejša podjetja. Tega vprašanja se loteva direktiva o boju proti zamudam pri plačilih in ga bo obravnaval tudi prihodnji zakon o malih podjetjih.
2.5.3

Merila za načrtovanje, izvajanje in nadaljnje spremljanje inšpekcijskih pregledov ter poročanje o njih: cilj Priporočila je zagotoviti, da nadzorovani obrati bolje izpolnjujejo okoljsko zakonodajo, in doseči visoko raven varstva okolja. Za dosego tega so v Priporočilu določena merila za načrtovanje, izvajanje in nadaljnje spremljanje inšpekcijskih pregledov ter za poročanje o njih. — Načrtovanje inšpekcijskih pregledov: v Priporočilu je predvidena priprava načrtov inšpekcijskega nadzora ter splošna merila zanje in njihova minimalna vsebina. Vendar načrti inšpekcijskega nadzora v mnogih državah članicah ne vsebujejo strateških elementov, temveč so sestavljeni iz seznamov obratov ali sektorjev, ki jih je treba pregledati v določenem obdobju. Mogoče je nadalje izboljšati načrtovanje inšpekcijskih pregledov v državah članicah in na boljši način izkoristiti razpoložljiva sredstva. Nekatere države članice so že uvedle napredne sisteme za načrtovanje inšpekcijskih pregledov, pri katerih uporabljajo strategije upravljanja na podlagi ocene tveganja (6). — Izvajanje inšpekcijskih pregledov: v Priporočilu je navedeno, da je treba oglede na kraju samem redno izvajati v okviru rednih inšpekcijskih pregledov organov kakor tudi v primeru pritožb, nesreč, izrednih dogodkov ali primerov neizpolnjevanja določb ter po izdaji dovoljenja in pred ponovno izdajo, podaljšanjem ali spremembo dovoljenja. V njem so opredeljena merila glede načinov ogleda na kraju samem. Čeprav pri tem ni velikih razlik med državami članicami, je treba tudi na tem področju uskladiti postopke. — Vrednotenje načrtov inšpekcijskega nadzora: vrednotenje uspešnosti načrtov inšpekcijskega nadzora velja za pomembno sredstvo za izboljšanje načrtovanja inšpekcijskih pregledov. Nekatere države članice so oblikovale izpopolnjene sisteme za vrednotenje uspešnosti načrtov inšpekcijskega nadzora. Ti sistemi so jim pomagali pri pripravi načrtov za prihodnost.
4.28

EESO meni, da je predlog Komisije zelo uporaben instrument za preprečevanje in odpravljanje nezakonitega, neprijavljenega in nereguliranega ribolova ter odvračanje od njega. Izvajanje te uredbe bo zahtevalo nepretrgana in stalna prizadevanja, zato Odbor meni, da je sodelovanje držav članic ključnega pomena.
4.5.1

Nevarnost terorizma je razširjena, stalna in globalna. Nihče ni varen pred njenimi vplivi, nenehno spreminja profil in pojavne oblike. Vse to in dejstvo, da nam doslej še ni uspelo opredeliti ustrezne strategije za soočanje s to nevarnostjo, zahteva vedno novo presojo analiz, ocen in metod za obvladovanje tega izziva. To je naloga vseh udeleženih, tako vlad kot organov EU ter vse civilne družbe. Pri tej nalogi, ki je po definiciji združevalna, je treba izkoriščati tudi možnosti partnerstev med javnim in zasebnim sektorjem (vendar pa to ne sme odpreti vrat privatizaciji varnosti in obrambe, kar bi bilo neproduktivno) za dosego skupnega cilja, ki je dobrobit vseh (4). Ta prizadevanja morajo temeljiti predvsem na:
SL Uradni list Evropske unije C 162/40

Mnenje Evropskega ekonomsko-socialnega odbora o predlogu direktive Evropskega parlamenta in Sveta o homologaciji sestavnega dela za svetlobne in svetlobno-signalne naprave na kmetijskih ali gozdarskih traktorjih na kolesih (kodificirana različica)

COM(2007) 840 konč. – 2007/0284 (COD)

(2008/C 162/06)

Svet je 25. januarja 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta o homologaciji sestavnega dela za svetlobne in svetlobno-signalne naprave na kmetijskih ali gozdarskih traktorjih na kolesih (kodificirana različica)

Odbor se v celoti strinja z vsebino predloga in nima nobenih pripomb, zato je na 442. plenarnem zasedanju 13. in 14. februarja 2008 (seja z dne 13. februarja 2008) s 147 glasovi za, 1 glasom proti in 7 vzdržanimi glasovi o tem predlogu sprejel pozitivno mnenje.